cyanic-selkie/wikianc huggingface dataset:
การบุกยิงชาร์ลีแอบโด
เหตุการณ์
นักเขียนการ์ตูน กอรีน "กอโก" แร (Corinne "Coco" Rey) รายงานว่าชายติดอาวุธและสวมหน้ากากสองคน ผู้พูดภาษาฝรั่งเศสได้อย่างยอดเยี่ยม ได้ข่มขู่เอาชีวิตลูกสาววัยหัดเดินของเธอที่เพิ่งรับกลับมาจากสถานรับเลี้ยง และบังคับให้เธอกรอกรหัสเปิดประตูเข้าสู่อาคาร จากนั้นผู้ก่อการจึงขึ้นไปยังชั้นสอง ซึ่งพนักงานกำลังประชุมกันอยู่ประมาณ 15 คน การบุกยิงยาวประมาณห้าถึงสิบนาที พยานรายงานว่ามือปืนขานชื่อพนักงานเป็นรายคน ก่อนที่จะยิงในลักษณะประหาร พยานคนอื่น ๆ รายงานว่ามือปืนบอกว่าตนเองเป็นส่วนหนึ่งของอัลกออิดะฮ์ในเยเมน
นักข่าว ซีกอแลน แว็งซง (Sigolène Vinson) รายงานว่าหนึ่งในมือปืนเล็งปืนมาที่เธอแต่ตัดสินใจไว้ชีวิตเธอ พร้อมบอกว่า ผมจะไม่ฆ่าคุณ เพราะคุณเป็นผู้หญิง และเราไม่ฆ่าผู้หญิง แต่คุณต้องเปลี่ยนมานับถืออิสลาม อ่านอัลกุรอาน และสวมผ้าคลุมหน้าซะ จากนั้นก็จากไปพร้อมกับตะโกนว่า อัลเลาะห์ อัคบาร์ ไปด้วย
มือปืนออกจากเหตุการณ์ โดยตะโกนว่า เราได้แก้แค้นแทนศาสดามุฮัมมัด เราได้ฆ่าชาร์ลีแอบโดแล้ว! โดยหนีออกจากเหตุการณ์ด้วยรถที่เตรียมมา โดยขับไปถึงบริเวณสถานีปอร์ตเดอป็องแต็ง (Porte de Pantin) ก่อนจะจี้รถคันใหม่ ระหว่างการหลบหนี ผู้ก่อการได้ชนคนเดินถนนล้ม และยิงตอบโต้กับเจ้าหน้าที่ตำรวจ
ผู้เคราะห์ร้าย
เสียชีวิต
บาดเจ็บ
มีสามคนในที่ประชุมที่ไม่ได้รับบาดเจ็บ เป็นพนักงานสองคนคือ ซีกอแลน แว็งซง และโลร็อง เลเฌ (Laurent Léger) และแขกอีกหนึ่งคนคือ เฌราร์ กายาร์ (Gerard Gaillard) ส่วนนักวาดการ์ตูนที่มาสายและถูกบังคับให้เปิดประตูให้มือปืนเข้าไปในอาคารคือกอรีน แร ไม่ได้รับบาดเจ็บเช่นกัน
โฮเวน ฮอนด้า
โฮเวน ฮอนด้า หรือ โฮเวน ฮอร์ดา (Joven Jorda)  นักมวยสากลชาวฟิลิปปินส์ เกิดเมื่อ 24 เมษายน พ.ศ. 2516 ที่ จังหวัดเลย์เต ประเทศฟิลิปปินส์ สถิติการชก 42 ครั้ง ชนะ 15 (น็อค 13) เสมอ 4 แพ้ 23 เป็นนักมวยจากฟิลิปปินส์ที่มาชกชนะนักมวยสากลชาวไทยถึงถิ่นหลายคน เช่น ชนะ เอกพล โยธินพนาเวช จ้าวสิงห์ทอง นครหลวงโปรโมชั่น พนมเดช อ.ยุทธนากร และเม็ดเงิน กระทิงแดงยิม อดีตแชมป์โลกรุ่นฟลายเวทของสภามวยโลกด้วย
ประวัติ
ฮอร์ดาขึ้นชกมวยสากลครั้งแรกเมื่อ 30 กันยายน พ.ศ. 2537 ชนะน็อค ซาน วิเซนเต ยก 1 ที่ ฟิลิปปินส์ จากนั้นขึ้นชกอีก 9 ครั้ง ชนะ 5 ครั้ง ก็เดินทางมาชกในไทยครั้งแรกเมื่อ พ.ศ. 2539 ชนะน็อค เอกพล โยธินพนาเวช ยก 6 และในปีเดียวกันนี้ เขายังชกชนะน็อค จ้าวสิงห์ทอง เฉลิมศรี ยก 8 ด้วย นอกจากนั้น ก็ชกแพ้คะแนน นภาพล เกียรติศักดิ์โชคชัย เด็ดดวง ป.พงษ์สว่าง ดาวจรัสน้อย ลูกบ่อทอง และแพ้น็อค โชคชัย โชควิวัฒน์ ยก 3 ต่อมา ใน พ.ศ. 2540 มาชกในไทย ชนะน็อค พนมเดช อ.ยุทธนากร ยก 5 แพ้คะแนน วีรพล นครหลวงโปรโมชั่น โผน แสงมรกต สุริยา ช.วีโก้ และแพ้น็อค หลักหิน ซีพียิม ยก 5 ส่วนในพ.ศ. 2541 ฮอร์ดาขึ้นชกเพียง 3 ครั้ง ซึ่งในนั้นเป็นการมาชกในไทย แพ้น็อค วีรพล นครหลวงโปรโมชั่น ยก 6 ด้วย จากนั้น ฮอร์ดาหยุดชกไป 4 ปี กลับมาชกอีกครั้งใน พ.ศ. 2545 ขึ้นชกแพ้บ้าง ชนะบ้าง จนได้มาชิงแชมป์ WBO เอเชียรุ่นแบนตัมเวท เมื่อ 2 พฤษภาคม พ.ศ. 2546 แพ้น็อค รัตนชัย ส.วรพิน ยก 4 ไม่ได้แชมป์ ต่อมา ใน พ.ศ. 2547 มาชกชนะน็อค เม็ดเงิน กระทิงแดงยิม ยก 4 ใน พ.ศ. 2548 เขามาชกแพ้คะแนน รัตนชัย ส.วรพิน และมาชิงแชมป์ ABCO รุ่นแบนตัมเวทเมื่อ 21 กันยายน พ.ศ. 2548 แพ้น็อค แสงหิรัญ ลูกบ้านใหญ่ ยก 3 จากนั้น ฮอร์ดาหยุดชกไป 3 ปี กลับมาชกอีกครั้งใน พ.ศ. 2551 โดยขึ้นชกที่ญี่ปุ่นอีก 3 ครั้ง หลังจากที่ชกแพ้น็อค ฮายาโตะ คิมูระ ยก 4 เมื่อ 16 ตุลาคม พ.ศ. 2552 ฮอร์ดาก็แขวนนวมไป
การแยกศาสนจักรกับอาณาจักร
การแยกศาสนจักรกับอาณาจักร (separation of church and state) เป็นแนวคิดทางปรัชญาและนิติปรัชญาที่กำหนดให้มีระยะห่างทางการเมืองในความสัมพันธ์ขององค์การศาสนากับรัฐชาติ โดยเนื้อหาแล้ว แนวคิดนี้หมายถึงการสร้างรัฐโลกวิสัย (ไม่ว่าจะมีการแบ่งแยกระหว่างฝ่ายศาสนากับฝ่ายรัฐไว้โดยชัดแจ้งตามกฎหมายหรือไม่ก็ตาม) รวมถึงการยุบเลิกหรือเปลี่ยนแปลงความสัมพันธ์มีอยู่อย่างเป็นทางการในระหว่างศาสนากับรัฐ
ในสังคมหนึ่ง ๆ ระดับการแบ่งแยกทางการเมืองระหว่างศาสนากับรัฐนั้นย่อมกำหนดตามโครงสร้างทางกฎหมายและแนวคิดทางกฎหมายที่นิยมอยู่ในเวลานั้น เช่น หลักความยาวแขน (arm's length principle) ซึ่งนำเสนอรูปแบบความสัมพันธ์ที่ทั้งสองมีปฏิสัมพันธ์กันในฐานะหน่วยงานที่มีอำนาจหน้าที่ต่างหากจากกัน
แนวคิดเรื่องการแยกศาสนจักรกับอาณาจักรนั้นเป็นปรัชญาคู่ขนานกับแนวคิดโลกิยนิยม (secularism), คตินิยมยุบเลิกศาสนจักร (disestablishmentarianism), เสรีภาพทางศาสนา (religious liberty), และพหุนิยมทางศาสนา (religious pluralism) ซึ่งด้วยแนวคิดเหล่านี้ รัฐในยุโรปจึงรับเอาบทบาทบางอย่างในทางสังคมขององค์การศาสนามาเป็นของตน เป็นการเปลี่ยนแปลงหน้าที่ทางสังคมที่ก่อให้เกิดประชากรและพื้นที่สาธารณะที่เป็นฆราวาสในทางวัฒนธรรม
ในทางปฏิบัติแล้ว การแยกศาสนจักรกับอาณาจักรแตกต่างกันไปในแต่ละท้องที่ บางประเทศ เช่น ฝรั่งเศส ใช้แนวคิดความเป็นฆราวาส (laïcité) อย่างเคร่งครัด บางประเทศแยกศาสนากับรัฐจากกันอย่างสิ้นเชิงโดยบัญญัติไว้ในรัฐธรรมนูญ เช่น อินเดียและสิงคโปร์ ขณะที่บางประเทศ เช่น เดนมาร์ก สหราชอาณาจักร และมัลดีฟส์ ยังยอมรับนับถือศาสนาประจำรัฐอยู่ในทางรัฐธรรมนูญ
เอ็มบอมเบ
เอ็มบอมเบ (Mbombe) เป็นยานรบหุ้มเกราะความคล่องตัวสูง ป้องกันทุ่นระเบิด ที่ผลิตโดยพาราเมาต์กรุปจากประเทศแอฟริกาใต้ ซึ่งได้รับการเปิดตัวในปี ค.ศ. 2010 ทั้งนี้ "เอ็มบอมเบ" ได้รับการตั้งชื่อตามนักรบแอฟริกัน
ข้อมูลจำเพาะของยานพาหนะ
น้ำหนักที่ไม่ได้รับภาระของเอ็มบอมเบคือ 16 ตัน ส่วนน้ำหนักพร้อมรบสูงสุดคือ 27 ตันโดยมีลูกเรือ 11 นาย มันขับเคลื่อนหกล้อสำหรับใช้กับภูมิประเทศที่แตกต่างกัน มีความเร็วสูงสุดคือ 100 กม./ชม. ช่วงของมันคือ 700 กม.
เอ็มบอมเบมีเครื่องยนต์ดีเซลคัมมินส์ ไอเอสบีอี4 ที่ 300 กิโลวัตต์ และระบบเกียร์อัตโนมัติอัลลิสัน 6 สปีด
เกราะ
ตัวถังเอ็มบอมเบตรงตามมาตรฐานสตาแนก 4569 ระดับ 4 ซึ่งหมายความว่ายานพาหนะสามารถทนการระเบิดทีเอ็นที 10 กิโลกรัมภายใต้ตัวถังหรือสถานีล้อใด ๆ ตามมาตรฐาน เอ็มบอมเบสามารถปกป้องลูกเรือของตนจากอาร์พีจี ในขณะที่หน่วยที่นำมาประกอบเพิ่มเติมป้องกันระเบิดแสวงเครื่อง ทีเอ็นทีสูงสุด 50 กิโลกรัมที่ 5 เมตร
อาวุธยุทธภัณฑ์
เอ็มบอมเบติดอาวุธด้วยปืนกลหนัก หรือปืนใหญ่อัตโนมัติ นอกจากนี้ เอ็มบอมเบสามารถติดตั้งอุปกรณ์มองกลางวันและกลางคืน
ฟังก์ชัน
เอ็มบอมเบสามารถกำหนดให้เป็นรถลำเลียงพลหุ้มเกราะ, ยานรบ, ยานพาหนะบัญชาการ หรือรถพยาบาล
จังหวัดตาวี-ตาวี
จังหวัดตาวี-ตาวี (เตาซุก: Wilāya sin Tawi-Tawi) เป็นเกาะจังหวัดในเขตปกครองตนเองในมินดาเนามุสลิม ประเทศฟิลิปปินส์ มีเมืองหลักชื่อว่าโบนเกา
บัณฑิตวิทยาลัย มหาวิทยาลัยราชภัฏอุดรธานี
บัณฑิตวิทยาลัย มหาวิทยาลัยราชภัฏอุดรธานี (อังกฤษ:The Faculty of Graduate Studies, Udon Thani Rajabhat University) เป็นส่วนราชการไทยเทียบเท่าระดับคณะวิชา ในกำกับของมหาวิทยาลัยราชภัฏอุดรธานี กระทรวงศึกษาธิการ ปัจจุบันเปิดหลักสูตรในระดับที่สูงกว่าปริญญาตรี  ปริญญาโท และปริญญาเอก
ประวัติ
บัณฑิตวิทยาลัย มหาวิทยาลัยราชภัฏอุดรธานี แรกเริ่มก่อตั้งเมื่อปี พ.ศ. 2538 ตามพระราชบัญญัติสถาบันราชภัฏ พ.ศ. 2538 มาตรา 7 ที่กำหนดว่า "ให้สถาบันราชภัฏเป็นสถาบันอุดมศึกษาเพื่อการพัฒนาท้องถิ่นมีวัตถุประสงค์ให้การศึกษาวิชาการ และวิชาชีพระดับสูงทำการวิจัยให้บริการวิชาการแก่สังคม ปรับปรุง ถ่ายทอดและพัฒนาเทคโนโลยี ทำนุบำรุงศิลปวัฒนธรรม ผลิตครูและส่งเสริมฐานะครู" ใช้ชื่อว่า "โครงการบัณฑิตศึกษามหาวิทยาลัยราชภัฏอุดรธานี" และจากนั้นได้มีการเตรียมความพร้อมในการจัดการศึกษาระดับบัณฑิตศึกษา โดยได้ดำเนินการพัฒนาหลักสูตรระดับปริญญาโท
ต่อมามหาวิทยาลัยราชภัฏอุดรธานี ได้ดำเนินการพัฒนาหลักสูตรระดับบัณฑิตศึกษาให้สอดคล้องกับสภาพ ความต้องการ และการแก้ปัญหาของท้องถิ่นโดยเฉพาะอย่างยิ่งในองค์กรวิชาชีพครู และได้เตรียมความพร้อมด้านบุคลากร อาคารสถานที่ วัสดุอุปกรณ์ เอกสาร ตำรา และสิ่งอำนวยความสะดวกต่างๆ และได้นำเสนอหลักสูตรต่อคณะกรรมการสภาสถาบันราชภัฏ (ในขณะนั้น) และได้รับอนุมัติให้เปิดสอนหลักสูตรในระดับบัณฑิตศึกษาจำนวน 2 หลักสูตร 2 สาขาวิชา คือ หลักสูตรครุศาสตรมหาบัณฑิต สาขาวิชาการบริหารการศึกษาและสาขาวิชาหลักสูตรและการสอน ขึ้นเป็นครั้งแรกในปี 2542
พ.ศ. 251
พุทธศักราช 251 ใกล้เคียงกับ ก่อน คริสต์ศักราช 293
เวอร์เนียร์ทรัสเตอร์
ทรัสเตอร์หรือตัวผลักดันแบบเวอร์เนีย (vernier thruster) เป็นตัวผลักดันที่ใช้ในยานอวกาศสำหรับการควบคุมลักษณะท่าทางการบิน (attitude control) ของมัน มันอาจจะเป็นแรงผลักดันของเครื่องยนต์ที่มีขนาดเล็กกว่าแรงผลักดันของเครื่องยนต์ที่ควบคุมท่าทางการบินหลัก หรือทรัสเตอร์ควบคุมขนาดเล็กที่สัมพันธ์กับเครื่องยนต์ขับเคลื่อนหลัก หรืออาจจะเป็นแค่ทรัสเตอร์ขนาดเล็กของระบบควบคุมแรงปฏิกิริยา (reaction control system)
พ.ศ. 252
พุทธศักราช 252 ใกล้เคียงกับ ก่อน คริสต์ศักราช 292
เพชรตาปี ปิ่นสินชัย
เพชรตาปี ปิ่นสินชัย หรือนายสรวุฒิ จินโนภาส เกิดเมื่อวันที่ 10 ตุลาคม พ.ศ. 2526 ที่ จ.สุราษฎร์ธานี สถิติการชก 5 ครั้ง ชนะ 5 (น็อค 2)
Medusantha
Medusantha เป็นสกุลของพืชดอกที่อยู่ในวงศ์ Lamiaceae.
ถิ่นกำเนิดของมันคือ บราซิล
สปีชีส์ในสกุล ได้แก่:
ช็อต ชาร์จ ช็อค ร็อก คอนเสิร์ต
ช็อต ชาร์จ ช็อค ร็อก คอนเสิร์ต (Short Charge Shock Rock Concert) คอนเสิร์ตการแสดงของศิลปินร็อกไทย ในสังกัดอาร์เอส มีทั้งหมด 4 ครั้งด้วยกัน
ช็อต ชาร์จ ช็อก ร็อก คอนเสิร์ต นับเป็นคอนเสิร์ตประวัติศาสตร์อีกครั้งหนึ่งของวงการดนตรีไทย เพราะเป็นครั้งแรกที่มีการแสดงคอนเสิร์ตด้วยศิลปินร็อกชาวไทยล้วน ๆ และประสบความสำเร็จอย่างงดงาม และเป็นคอนเสิร์ตชุดเหมือนกับเทศกาลคอนเสิร์ตของต่างประเทศ เช่น มอนสเตอร์ส ออฟ ร๊อก (Monsters of Rock) ประเทศอังกฤษ ซึ่งในช่วงเวลานั้นกระแสดนตรีในเมืองไทยให้ความสนใจในดนตรีร็อกเป็นอย่างมาก
ช็อต ชาร์จ ช็อก ร็อก คอนเสิร์ต กลับมาจัดอีกครั้งในวันที่ 17 สิงหาคม พ.ศ. 2556 ณ อิมแพ็ค อารีน่า เมืองทองธานี ภายใต้ชื่อ "ช็อต ชาร์จ ช็อก ร็อก ลีเจนด์ เหล็ก พันธุ์ เสือ" โดยมี หิน เหล็ก ไฟ, ธนพล อินทฤทธิ์, เป้ ไฮ-ร็อก, หรั่ง ร็อกเคสตร้า และพิสุทธิ์ ทรัพย์วิจิตร เป็นการร่วมงานกันอีกครั้งของศิลปินร็อกในสังกัดอาร์เอส ที่ปัจจุบันบางคนได้ย้ายออกไปแล้ว และถือเป็นการฉลองครบรอบ 20 ปี ของวงหิน เหล็ก ไฟ อีกด้วย
ฮุนได แอคเซนท์
ฮุนได แอคเซนท์ (Hyundai Accent) เป็นรถยนต์นั่งขนาดเล็กมาก (Subcompact Car) ผลิตโดยฮุนได เริ่มผลิตครั้งแรกในปี พ.ศ. 2537 เพื่อทดแทนรุ่นเก่าฮุนได เอ็กเซล (Hyundai Excel) และมีอีกชื่อหนึ่งในการทำตลาดว่า ฮุนได เวอร์นา (Hyundai Verna) ซึ่งใช้ชื่อนี้ตั้งแต่รุ่นแรกที่เวเนซูเอลาแล้ว และต่อมาในเกาหลีใต้ได้มีการใช้ชื่อเวอร์นาในรุ่นที่ 2 ต่อมา แอคเซนท์ได้มีการส่งออกไปขายในแบรนด์ต่างๆ เช่น ดอดจ์ เกีย เป็นต้น ปัจจุบัน ฮุนได แอคเซนท์ มีวิวัฒนาการตามช่วงเวลาได้ 4 Generation (รุ่น) ดังนี้
รุ่นที่ 1 (พ.ศ. 2537-2542)
ฮุนได แอคเซนท์ รุ่นที่ 1 เริ่มผลิตเมื่อปี พ.ศ. 2537 รหัสประจำตัวรถคือ X3 เป็นรถรุ่นเปลี่ยนโฉมของฮุนได เอ็กเซล แอคเซนท์เป็นรถที่มีเส้นสายที่โค้งมนตากจ่างเอ็กเซล ซึ่งเป็นเหลี่ยมสัน แต่ในรุ่นนี้ ยังคงมีการใช้ชื่อของรถรุ่นเก่าเช่น Pony Excel และเป็นรุ่นแรกที่ใช้ชื่อ Verna โดยใช้ชื่อว่า Accent Verna ในเวเนซูเอลา รุ่นนี้จะมีตัวถังซีดาน 4 ประตู แฮทช์แบค 3 ประตู แฮทช์แบค 5 ประตู และคูเป 2 ประตู เครื่องยนต์เป็นเครื่องยนต์ 1.3 ,1.5 และ 1.6 ลิตร ระบบเกียร์เป็นเกียร์ธรรมดา 5 สปีดและเกียร์อัตโนมัติ 4 สปีด และมีฐานการประกอบที่ประเทศเกาหลีใต้ ,อียิปต์ ,ตุรกี ,บอตสวานาและเวเนซุเอลา
ในประเทศไทย บริษัท ยูไนเต็ด โอโตเซลส์ (ประเทศไทย) จำกัด เคยนำฮุนได แอคเซนท์รุ่นที่ 1 มาเปิดตัวเมื่อปี พ.ศ. 2537 เพื่อนำมาจำหน่ายแทนฮุนได เอ็กเซล ในยุคที่กระแสของรถยนต์ขนาดเล็กประเภท B-Segment กำลังโด่งดังในเมืองไทย เป็นรถนำเข้าจากเกาหลีใต้ทั้งคัน ตัวถังที่ United Auto Sales นำมาขายจะเป็นรุ่นซีดาน 4 ประตู และคูเป 2 ประตู ในชื่อ Hyundai Sprint ส่วนรุ่นซีดาน 4 ประตูยังคงชื่อเดิมเอาไว้
รุ่นที่ 4 (พ.ศ. 2553-พ.ศ. 2560)
ฮุนได แอคเซนท์ รุ่นที่ 4 เริ่มผลิตเมื่อปี พ.ศ. 2553 รหัสประจำตัวรถคือ RB ใช้แนวทางการออกแบบ Fludic Sculpture Design ซึ่งเป็นแนวทางการออกแบบของฮุนไดในปัจจุบัน มีตัวถังซีดาน 4 ประตู และแฮทช์แบค 5 ประตู เครื่องยนต์เป็นเครื่องยนต์เบนซิน 1.4 และ 1.6 ลิตร และเครื่องยนต์ดีเซลก็เป็น 1.4 และ 1.6 ลิตร ระบบเกียร์เป็นเกียร์ธรรมดา 5 และ 6 สปีด และเกียร์อัตโนมัติ 4 และ 6 สปีด
รุ่นที่ 5 (พ.ศ. 2560-ปัจจุบัน)
ฮุนไดเปิดตัวรถซีดานซับคอมแพคท์ Hyundai Accent รุ่นใหม่เจนเนอเรชั่นที่ 5 (หรือ Hyundai Verna ในเกาหลีใต้) ภายในงาน 2017 Canadian International Auto Show ระหว่างวันที่ 17- 26 กุมภาพันธ์ที่ผ่านมา ณ Metro Toronto Convention Centre ประเทศแคนาดา โดย Accent นั้นเป็นหนึ่งในรุ่นรถขายดีของฮุนไดในตลาดอเมริกาเหนือมาอย่างต่อเนื่อง เป็นรองเพียงเกียและนิสสันเท่านั้นในรถกลุ่มเดียวกัน นับตั้งแต่การเริ่มทำตลาด เจนเนอเรชั่นที่ 4 ในสหรัฐฯ ตั้งแต่ช่วงปี 2010 Accent มียอดจำหน่ายที่คงเส้นคงวาเรื่อยมาจนถึงปัจจุบัน และยังมียอดรวมในปี 2016 ติดอยู่ในลิสท์ Top 10 ของรถในกลุ่มซับคอมแพคท์เป็นลำดับที่ 3 ด้วย โดยเป็นรองเพียง Kia Soul, Nissan Versa และมีชัยเหนือ Honda Fit, Chevrolet Sonic, Ford Fiesta, Kia Rio, Scion iA (มาสด้ารีแบดจ์), Toyota Yaris และ Scion xB. สำหรับรุ่นใหม่ล่าสุด การเปลี่ยนโฉมเป็นไปในลักษณะเดียวกับรุ่นพี่อย่าง Hyundai Sonata รุ่นปี 2016 ซึ่งไม่ใช่เรื่องที่นอกเหนือความคาดหมายแต่อย่างใด เพียงแต่ฮุนไดได้ทำการเพิ่มความหวือหวาด้านการตกแต่งเข้าไปอีกนิดหน่อย เพื่อให้เหมาะกับกลุ่มลูกค้าที่มีอายุน้อยลงเมื่อเทียบกับ Sonata ภายในเพิ่มความกว้างขวางด้วยการเพิ่มความยาวฐานล้อขึ้นไปอีก 0.4 นิ้ว พร้อมอัพเกรดอุปกรณ์พื้นฐานตามยุคสมัย อาทิ ปุ่มสตาร์ทเครื่องยนต์, ระบบ Keyless entry, ระบบอินโฟเทนเมนท์ทำงานผ่านจอทัชสกรีนขนาด 7 นิ้ว รองรับการสั่งงานค้นหาข้อมูลด้วยเสียง เพิ่มฟังก์ชันเชื่อมต่อ/แสดงผลสมาร์ทโฟนบนจอทั้ง Apple CarPlay และ Android Auto ปิดท้ายด้วยกล้องมองหลังแสดงผลผ่านจอกลางขณะถอย การตกแต่งให้ความรู้สึกสปอร์ตด้วยคู่สีดำ-แดง พวงมาลัย และเกียร์ หุ้มหนังเดินด้ายแดง เบาะผ้าสีดำเล่นแถบสีด้วยหนัง เครื่องยนต์เบนซิน 4 สูบ 1.6 ลิตร ตระกูล Gamma ได้รับการปรับปรุงประสิทธิภาพเพิ่มเติม โดยเฉพาะอัตราสิ้นเปลืองเชื้อเพลิง ประกอบด้วยการจูน ECU ใหม่, ปรับปรุงชุดควบคุมแรงดันเชื้อเพลิงใหม่, ติดตั้งแหวนลูกสูบความฝืดต่ำ ยังผลให้มีการใช้เชื้อเพลิงน้อยลง 7% ส่วนด้านสมรรถนะนั้น แรงบิดสูงสุด 27.4 กก.-ม. จะมีใช้ให้ตั้งแต่ช่วง 1,500 รอบ/นาทีขึ้นไป ดีขึ้นเฉลี่ย 4.5% เมื่อเทียบกับเครื่องยนต์บล็อกเดิม กำลังสูงสุดผลิตได้ 132 แรงม้า (HP) ระบบส่งกำลังยังคงเป็นธรรมดา 6 จังหวะ หรืออัตโนมัติ 6 จังหวะเช่นเดิม ฮุนไดจะเริ่มจำหน่าย Accent ใหม่ในอเมริกาเหนือภายในไตรมาสที่ 3 ของปี 2017 นี้ เบื้องต้นจะมีให้เฉพาะรุ่นตัวถังซีดานก่อน จากนั้นจึงจะเป็นคิวเปิดตัวรุ่นแฮทช์แบค ส่วนราคาจำหน่ายนั้น รุ่นปัจจุบันเริ่มต้นที่ 15,830 ดอลลาร์ หรือประมาณ 5.6 แสนบาท รุ่นใหม่ราคาน่าจะสูงขึ้นไม่มากนักครับ
เดอะริเวอร์ (ตึกระฟ้า)
เดอะ ริเวอร์ (The River) เป็นโครงการคอนโดมีเนียมระฟ้า ตั้งอยู่ติดแม่น้ำเจ้าพระยา ตรงข้ามอีกฝั่งเป็นโรงแรมแชงกรี-ลา และตั้งอยู่ติดเชิงสะพานสาทรหรือสะพานสมเด็จพระเจ้าตากสิน เดอะริเวอร์แบ่งเป็น 2 อาคาร คืออาคาร เอ หรือ อาคารใต้ ซึ่งสูง 265.64 เมตร จำนวน 73 ชั้น ส่วนอาคารบี หรือ อาคารเหนือ สูง 151.78 เมตร มี 43 ชั้น อาคารทั้งหมดได้รับการออกแบบจากบริษัทฮ่องกง เอชบีดีไซน์ (HB Design)
ปัจจุบัน (พ.ศ. 2562) เดอะ ริเวอร์ ทาวเวอร์ เอ เป็นตึกที่สูงที่สุดอันดับ 6 ของประเทศไทยและเป็นอาคารที่สูงที่สุดอันดับ 3 ในฝั่งธนบุรี
รางวัล
เดอะริเวอร์ได้รับการชื่นชมในฐานะจุดเด่นในอาคารสูงสมัยใหม่ของกรุงเทพมหานคร จนชนะรางวัล "Thailand Property Awards" ในหัวข้อ "คอนโดหรูที่ดีที่สุดในกรุงเทพ" ในปี 2012 และ "งานพัฒนาคอนโดดีที่สุด" ในปีเดียวกัน
คาร์ล เบิม
คาร์ล เอากุสท์ เลโอโพลด์ เบิม (Karl August Leopold Böhm) เป็นวาทยกรชาวออสเตรีย มีความชำนาญในการควบคุมเพลงของโมทซาร์ท, วากเนอร์ และชเตราส์ เขาเกิดในครอบครัวนักกฎหมาย และตัวเขาเองก็จบปริญญาเอกด้านกฎหมายก่อนที่จะเริ่มศึกษาด้านดนตรี เขาสมัครเรียนในสถาบันดนตรีในกรุงเวียนนา เขาเริ่มเป็นผู้ช่วยฝึกสอนที่เมืองบ้านเกิดในปี ค.ศ. 1917 ก่อนที่จะได้เป็นวาทยกรผู้ช่วยในปี 1919 และเป็นวาทยากรเต็มตัวในปี 1920
ในปี 1933 เขาได้ทำการแสดงที่กรุงเวียนนาเป็นครั้งแรกด้วยบทเพลงของวากเนอร์ และในปี 1934 ก็ได้เป็นวาทยกรเอกของเซ็มเพอร์โอเพอร์ในนครเดรสเดิน และดำรงตำแหน่งนี้ไปจนถึงปี 1942 ช่วงเวลานี้เองที่เป็นช่วงเวลาสำคัญของเขา เขาได้มีโอกาสได้ขึ้นแสดงบทเพลงของชเตราส์เป็นครั้งแรกซึ่งสร้างชื่อเสียงแก่เขาอย่างมาก
แม้เบิมจะไม่ได้เป็นสมาชิกพรรคนาซี แต่เขาก็สนับสนุนฮิตเลอร์และระบอบนาซีอย่างเปิดเผย นั่นเองทำให้หลังสงครามโลกครั้งที่สองสิ้นสุด เขาถูกสั่งพักงานเป็นเวลาสองปีจากมาตรการขจัดระบอบนาซี
อ้างอิง
18941981
ปาแลเดอเลลีเซ
นอกจากนี้คำว่า เอลีเซ ภาษาฝรั่งเศสมักจะเรียกอย่างสั้น ๆ ในภาษาพูดหรือภาษาเขียนโดยสื่อมวลชนเพื่อต้องการสื่อถึง ประธานาธิบดี
เจ้าบ้าน (ประจำตำแหน่ง) คนปัจจุบัน ได้แก่ แอมานุแอล มาครง ประธานาธิบดี ดำรงตำแหน่งตั้งแต่ 15 พฤษภาคม ค.ศ. 2017
ทำเนียบมาตีญงได้รับการขึ้นทะเบียนเป็นอนุสรณ์สถานทางประวัติศาสตร์ของประเทศฝรั่งเศสเมื่อปีค.ศ. 1916
พ.ศ. 253
พุทธศักราช 253 ใกล้เคียงกับ ก่อน คริสต์ศักราช 291
พ.ศ. 254
พุทธศักราช 254 ใกล้เคียงกับ ก่อน ค.ศ. 290
กรมอเมริกาและแปซิฟิกใต้
กรมอเมริกาและแปซิฟิกใต้ มีภารกิจเกี่ยวกับการเสนอแนะนโยบายและดำเนินการเกี่ยวกับความสัมพันธ์ ทวิภาคีและพหุภาคีกับประเทศกลุ่มประเทศในภูมิภาคอเมริกาและแปซิฟิกใต้ และองค์การระหว่างประเทศของภูมิภาคอเมริกาและแปซิฟิกใต้ โดยการวิเคราะห์ประเมินสถานการณ์ทุกด้านในภูมิภาคอเมริกาและแปซิฟิกใต้ เพื่อเสริมสร้างความร่วมมือทวิภาคีและ พหุภาคี และปกป้อง รักษาผลประโยชน์แห่งชาติ
ปลากระโทงลาย
ปลากระโทงลาย หรือ ปลาอินทรีขาว (Striped marlin; ) เป็นปลาชนิดหนึ่งในวงศ์ปลากระโทง (Istiophoridae)
เป็นปลาหากินตามผิวน้ำ โดยล่าเหยื่อในเวลากลางวัน เนื่องจากเป็นปลาใช้สายตาเป็นหลักในการล่า อาหารที่ชอบ คือ ปลาซาร์ดีน ในการล่าเหยื่อแต่ละครั้งอาจใช้เวลานานหลายชั่วโมง และอาจลงไปหาอาหารได้ลึกถึง 100 เมตร
พ.ศ. 255
พุทธศักราช 255 ใกล้เคียงกับ ก่อน คริสต์ศักราช 289
อี ย็อง-แร
อี ย็อง-แร (ฮันกึล: 이용래; ฮันจา: 李容來; เกิดวันที่ 17 เมษายน พ.ศ. 2529) เป็นนักฟุตบอลชาวเกาหลีใต้ เล่นในตำแหน่งกองกลางตัวรับ ซึ่งเขาสามารถเล่นในตำแหน่งเซ็นเตอร์แบ็ก ได้ โดยปัจจุบันได้ลงเล่นให้กับแทกู ในอดีตนั้นเขาเคยเล่นให้กับเชียงราย ยูไนเต็ด ในไทยลีก
Mechowia
Mechowia เป็นสกุลของพืชดอกที่อยู่ในวงศ์ Amaranthaceae. และยังอยู่ในวงศ์ย่อย Amaranthoideae อีกด้วย
มีถิ่นกำเนิดในแองโกลา แซมเบีย และไซเร (หรือ สาธารณรัฐประชาธิปไตยคองโก)
สปีชีส์ในสกุล ได้แก่:
ดิอะเมซิ่งเรซ 22
ดิ อะเมซิ่ง เรซ 22 (The Amazing Race 22) เป็นฤดูกาลที่ 22 ของรายการ ดิ อะเมซิ่ง เรซ ซึ่งเป็นเกมโชว์ประเภทเรียลลิตี้โชว์ระดับรางวัลเอ็มมี 9 สมัยซ้อนทางโทรทัศน์ รายการนี้จะมีผู้เข้าแข่งขันเป็นทีมๆ ละ 2 คนซึ่งรู้จักกันมาก่อนแล้ว ทำการแข่งขันโดยเดินทางรอบโลก ทีมที่ชนะจะได้รับเงินรางวัล 1 ล้านดอลลาร์สหรัฐ โดยเกมส์โชว์ดังกล่าวเริ่มออกอากาศในสหรัฐอเมริกาทางสถานีโทรทัศน์ซีบีเอส
การผลิต
ทางสถานีโทรทัศน์ซีบีเอสได้เริ่มจัดการแข่งขันฤดูกาลที่ 22 เมื่อ 13 พฤศจิกายน พ.ศ. 2555 โดยสำหรับฤดูกาลที่ 22 นี้ได้เดินทางเป็นระยะทาง 30,000 ไมล์ (48,000 กิโลเมตร) ใน 9 ประเทศและ 5 ทวีป ซึ่งเป็นครั้งแรกในการไปเยือนประเทศในหมู่เกาะเฟรนช์โปลินีเซีย สถานที่ที่ทีมจะต้องกระโดดกลางเวหาเหนือเกาะโบราโบรา ภารกิจอื่นๆ ที่ได้รับการยืนยันจากฤดูกาลนี้แล้วประกอบด้วยการแข่งขัน Shemozzle ในนิวซีแลนด์, การล่าแมงป่องกับชนเผ่าบุชเม็นในบอตสวานาและการปีนเขาไอเกอร์ในสวิตเซอร์แลนด์ ส่วนประเทศอื่นๆ ที่มีการเดินทางไปเยือนประกอบด้วยตาฮิติ, เยอรมนีและสกอตแลนด์
ข้อหักมุมสำหรับฤดูกาลนี้ คือ บัตรทางด่วน ที่ได้รับจากการเข้าเป็นที่ 1 ของเลกแรกนั้นจะได้ 2 ใบและจะต้องถูกมอบให้กับทีมอื่น 1 ใบโดยจะต้องมอบให้ก่อนที่จะถึงการแข่งขันเลกที่ 4
ผลการแข่งขัน
ตารางแสดงชื่อ ความสัมพันธ์ของผู้แข่งขันในขณะถ่ายทำของแต่ละทีมพร้อมทั้งแสดงสถานะในการแข่งขัน ดังนี้ (ตารางนี้อาจไม่ได้แสดงข้อมูลที่ตรงกับข้อมูลที่เว็บไซต์เนื่องจากข้อมูลที่เพิ่มเข้ามาบางส่วนในภายหลัง หรือข้อมูลที่ถูกนำออกไปบางส่วน)
ชัคกับไวโนนา มาถึงเป็นลำดับสุดท้าย อย่างไรก็ตาม เดวิดกับคอนนอร์ ขอถอนตัวจากการแข่งขันและข้ามกิจกรรมทั้งหมดในเลกที่ 5 นี้ไปแล้วเนื่องจากปัญหาที่ข้อเท้า จึงถือว่าพวกเขาได้เลื่อนขึ้นมาเป็นลำดับที่ 7 แทน
</span style="font-size:85%">
ชื่อตอนในการแข่งขัน
ชื่อตอนในการแข่งขันมักมาจากคำพูดสำคัญ ๆ ของผู้เข้าแข่งขันในเลกนั้น ๆ
รางวัล
ในบางเลก ทางรายการจะมีรางวัลให้กับผู้เข้าแข่งขัน ที่สามารถเข้าเส้นชัยได้เป็นทีมแรก สำหรับแพ็กเกจทัวร์ทั้งหมดสนับสนุนโดยแทรเวโลซิตี้
สโมสรฟุตบอลควีนส์พาร์กเรนเจอส์
ระวังสับสนกับ: สโมสรฟุตบอลควีนส์พาร์ก ในสกอตติชลีก
สโมสรฟุตบอลควีนส์พาร์กเรนเจอส์ (Queens Park Rangers Football Club, อักษรย่อ: QPR) เป็นสโมสรฟุตบอลอาชีพอังกฤษ จากเมืองไวต์ซิตี แฮมเมอร์สมิทและฟูแลม เวสต์ลอนดอน กรุงลอนดอน
สโมสรเป็นผู้ชนะในฟุตบอลลีกแชมเปียนชิปฤดูกาล 2010-11 ทำให้เลื่อนชั้นมายังพรีเมียร์ลีกเป็นครั้งแรกในรอบ 15 ปี สโมสรเป็นผู้ชนะเลิศในฟุตบอลลีกคัพ ปี ค.ศ. 1967 ยังเป็นรองชนะเลิศในการแข่งขันดิวิชันหนึ่งแบบเก่าในฤดูกาล 1975–76 ยังเข้าสู่รอบชิงชนะเลิศในเอฟเอคัพ ปี ค.ศ. 1982
พาราลิมปิกฤดูหนาว 2022
พาราลิมปิกฤดูหนาว 2022 หรือที่รู้จักในนามทางการว่า กีฬาพาราลิมปิกฤดูหนาวครั้งที่ 13 เป็นมหกรรมกีฬาฤดูหนาวระดับนานาชาติสำหรับนักกีฬาผู้มีความพิการ ซึ่งมีกำหนดการที่จะจัดขึ้นในกรุงปักกิ่ง, ประเทศจีน ในระหว่างวันที่ 4 ถึง 13 มีนาคม พ.ศ. 2565
กรุงปักกิ่งจะเป็นเมืองเจ้าภาพเมืองแรกที่ได้จัดพาราลิมปิกฤดูร้อน และพาราลิมปิกฤดูหนาว และก็ยังเป็นครั้งแรกในการจัดพาราลิมปิกฤดูหนาวของประเทศจีน
กีฬา
การแข่งขันกีฬาพาราลิมปิกฤดูหนาว 2022 มีชนิดกีฬาพาราลิมปิกฤดูหนาวทั้งหมด 7 ชนิด มีเหรียญรวมทั้งหมด 81 เหรียญ ในการแข่งขันครั้งนี้ กีฬาบอบสเล หรือเลื่อนหิมะ ได้ถูกบรรจุเข้าสู่ตารางพาราลิมปิกฤดูหนาว ทำให้มีชนิดกีฬา 7 ชนิด
ตุ๊กตานำโชค
เปิดเผยในปี พ.ศ. 2565
พ.ศ. 256
พุทธศักราช 256 ใกล้เคียงกับ ก่อน คริสต์ศักราช 288
อำเภอบุ่งคล้า
บุ่งคล้า  เป็นอำเภอหนึ่งของจังหวัดบึงกาฬ
ประวัติ
อำเภอบุ่งคล้า เดิมเป็นส่วนหนึ่งของอำเภอบึงกาฬ จังหวัดหนองคาย ทางราชการได้แบ่งพื้นที่การปกครองของตำบลบุ่งคล้า ตำบลหนองเดิ่น และตำบลโคกกว้าง อำเภอบึงกาฬ มาจัดตั้งเป็น กิ่งอำเภอบุ่งคล้า ตามประกาศกระทรวงมหาดไทยลงวันที่ 27 ธันวาคม พ.ศ. 2533 โดยมีผลบังคับตั้งแต่วันที่ 31 มกราคม พ.ศ. 2534 และต่อมาได้มีพระราชกฤษฎีกายกฐานะกิ่งอำเภอบุ่งคล้า อำเภอบึงกาฬ ขึ้นเป็น อำเภอบุ่งคล้า ตามประกาศกระทรวงมหาดไทยลงวันที่ 12 พฤศจิกายน พ.ศ. 2539 โดยให้มีผลตั้งแต่วันที่ 20 พฤศจิกายน ปีเดียวกัน
ต่อมาในปี พ.ศ. 2554 ได้มีการจัดตั้งจังหวัดบึงกาฬขึ้น อำเภอบุ่งคล้า จึงเป็นส่วนหนึ่งของจังหวัดบึงกาฬตามพระราชบัญญัติตั้งจังหวัดบึงกาฬ พ.ศ. 2554 อันมีผลใช้บังคับตั้งแต่วันที่ 23 มีนาคม พ.ศ. 2554 เป็นต้นมา
ที่ตั้งและอาณาเขต
อำเภอบุ่งคล้ามีอาณาเขตติดต่อกับเขตการปกครองข้างเคียงดังนี้
การปกครองส่วนภูมิภาค
อำเภอบุ่งคล้าแบ่งเขตการปกครองย่อยออกเป็น 3 ตำบล 25 หมู่บ้าน ได้แก่
การปกครองส่วนท้องถิ่น
ท้องที่อำเภอบุ่งคล้าประกอบด้วยองค์กรปกครองส่วนท้องถิ่นจำนวน 3 แห่ง ได้แก่
พ.ศ. 257
พุทธศักราช 257 ใกล้เคียงกับ ก่อน ค.ศ. 287
พ.ศ. 258
พุทธศักราช 258 ใกล้เคียงกับ ก่อน ค.ศ. 286
ชญาวัต ศรีนาวงษ์
ชญาวัตเริ่มเล่นฟุตบอลตั้งแต่สมัยศึกษาที่โรงเรียนกีฬาจังหวัดนครราชสีมา ต่อมาเมื่อเขาขึ้นชั้นมัธยมศึกษาปีที่ 5 จึงย้ายไปเรียนที่โรงเรียนกรุงเทพคริสเตียนวิทยาลัย เขาถูกเรียกตัวติดทีมชาติอายุไม่เกิน 19 ปีภายใต้การคุมทีมของสมชาย ชวยบุญชุม
ชญาวัตเซ็นสัญญาเข้าร่วมทีมเอสซีจี เมืองทองฯ ในปี พ.ศ. 2555 แต่ก็ถูกปล่อยยืมตัวให้กับหลายสโมสรในลีกรอง ก่อนที่จะย้ายมาร่วมทีมพัทยาและสมุทรปราการ ซิตี้ในปัจจุบัน
ใน พ.ศ. 2559 เขามีชื่อติดทีมชาติอายุไม่เกิน 23 ปีในการแข่งขันฟุตบอลเอเชียเยาวชนอายุไม่เกิน 23 ปี 2016 ที่ประเทศกาตาร์
ปลาจิ้งจกสมิธ
ปลาจิ้งจกสมิธ หรือ ปลาผีเสื้อติดหินสมิธ (Smith's hillstream loach; ) ปลาน้ำจืดขนาดเล็กชนิดหนึ่ง ในวงศ์ปลาค้อ (Balitoridae)
เป็นปลาขนาดเล็ก มีส่วนหัวคล้ายจิ้งจก อันเป็นที่มาของชื่อ ครีบอกและครีบท้องแผ่กว้างใช้เกาะก้อนหินเพื่อพยุงตัวให้อยู่ในกระแสน้ำเชี่ยวได้ มีหนวด 3 คู่ คือ ที่จะงอยปาก 2 คู่ และมุมปาก 1 คู่ ลักษณะเด่นเฉพาะตัว คือ จุดเริ่มต้นของครีบหลังอยู่หลังจุดเริ่มต้นของครีบท้อง และปลายครีบอกยาวเลยจุดเริ่มต้นของครีบท้อง ตามลำตัวมีแถบสีดำพาดขวางประมาณ 6 แถบ ครีบทุกครีบมีลายดำจาง ๆ
มีความยาวเต็มที่ประมาณ 6 เซนติเมตร พบกระจายพันธุ์ในลำธารหรือน้ำตกทั่วประเทศไทย จัดเป็นปลาที่พบได้ง่ายในวงศ์ปลาค้อ กินอาหารจำพวก แมลงน้ำและไรน้ำ
นิยมเลี้ยงเป็นปลาสวยงาม
มาอามาดู อีซูฟู
มาอามาดู อีซูฟู (Mahamadou Issoufou) เป็นนักการเมืองชาวไนเจอร์ที่เป็นประธานาธิบดีไนเจอร์ตั้งแต่ 7 เมษายน ค.ศ. 2011 อีซูฟูเป็นนายกรัฐมนตรีไนเจอร์จากปี ค.ศ. 1993 ถึง ค.ศ. 1994
พ.ศ. 259
พุทธศักราช 259 ใกล้เคียงกับ ก่อน ค.ศ. 285
นมควาย
นมควาย  เป็นไม้วงศ์กระดังงา (Annonaceae) พบทั่วไปตามป่าเบญจพรรณ มีลักษณะเป็นไม้พุ่มรอเลื้อย ลำต้นสูงได้ถึง 5 เมตร กิ่งอ่อนมีขนละเอียดสีน้ำตาลแดง ใบเดี่ยวเยงสลับรูปวงรีหรือรูปไข่ ผิวใบมีขนสีน้ำตาลแดงทั้งสองด้าน กว้าง 2.5-3.5 เซนติเมตร ยาว 4.5-10 เซนติเมตร ดอก ออกเป็นกระจุก 2-3 ดอกที่กิ่งก้าน กลีบดอกสีแดงเข้ม กลิ่นหอม ผลป็นผลกลุ่ม รูปไข่หรือไข่กลับเมื่อสุกสีแดงสด ขยายพันธุ์ด้วยเมล็ด
รายพระนามพระมหากษัตริย์ตาฮีตี
นี่คือรายพระนามพระมหากษัตริย์แห่งราชอาณาจักรตาฮีตี, ภายใต้ราชวงศ์โปมาเร พระอิสสริยยศในภาษาพื้นเมืองว่า "อาริอิ ราฮี" (Ari'i rahi)
ชุษณะ นัมคณิสร
ชุษณะ นัมคณิสร (31 มีนาคม พ.ศ. 2532 —) เป็นนักฟุตบอลอาชีพชาวไทย ปัจจุบันลงเล่นตำแหน่งกองหน้าให้กับสอ.รฝ. ในไทยลีก 3
พ.ศ. 260
พุทธศักราช 260 ใกล้เคียงกับ ก่อน ค.ศ. 284
รางที่สาม
ระบบรางที่สามของการจ่ายไฟฟ้าโดยทั่วไปไม่มีความเกี่ยวข้องกับระบบรางที่สามที่ใช้ในการรถไฟ
ความหมาย
ระบบรางที่สามหมายถึงการจ่ายพลังงานการฉุดลากไฟฟ้าให้แก่รถไฟโดยการใช้รางเพิ่มอีกหนึ่งราง (เรียกว่า "รางตัวนำ") ในระบบส่วนใหญ่ รางตัวนำถูกวางอยู่นอกรางคู่แต่บางครั้งก็อยู่ระหว่างรางคู่ รางตัวนำถูกยึดด้วยฉนวนเซรามิกหรือฉนวนก้ามปู โดยทั่วไปแล้วทุกๆระยะ 10 ฟุต (3.0 เมตร) หรือกว่านั้น หัวรถจักรจะมีบล็อกหน้าสัมผ้สโลหะที่เรียกว่า "รองเท้า" (หรือ "รองเท้าหน้าสัมผ้ส" หรือ "รองเท้ารับไฟ") ซึ่งแตะกับรางตัวนำ กระแสไฟฟ้าจะไหลจากรางตัวนำจ่ายให้มอเตอร์กระแสตรงที่เป็นเครื่องยนต์ขับเคลื่อนขบวนรถไฟและถูกส่งกลับให้ครบวงจรไปยังสถานีผลิตไฟฟ้าผ่านทางรางวิ่ง รางตัวนำมักจะทำจากเหล็กการนำไฟฟ้าสูงและรางวิ่งแต่ละช่วงจะต้องถูกเชื่อมต่อทางไฟฟ้าโดยใช้การหลอมติดกันด้วยลวดหรืออุปกรณ์อื่น ๆ เพื่อลดความต้านทานในวงจรไฟฟ้า
รางตัวนำจะต้องถูกขัดจังหวะช่วงรางปรับระดับและช่วงรางที่ไขว้กัน จึงต้องมีทางลาดที่ปลายของแต่ละช่วงเพื่อให้รองเท้าสัมผ้สกับรางตัวนำได้อย่างราบรื่น
มีความหลากหลายมากเกี่ยวกับตำแหน่งการสัมผัสระหว่างตัวรถไฟและรางรถไฟ บางส่วนของระบบยุคแรกๆ ใช้การสัมผัสด้านเหนือตัวรถ แต่ต่อมาพัฒนาใช้การสัมผัสด้านข้างหรือด้านล่าง ภายหลังใช้วิธีปิดคลุมรางตัวนำเพื่อป้องกันพนักงานรถไฟจากการสัมผัสโดยบังเอิญและช่วยปกป้องรางตัวนำจากหิมะและใบไม้ร่วง
ประโยชน์และข้อเสีย
ระบบไฟฟ้าลาก (ที่พลังงานไฟฟ้าจะถูกสร้างขึ้นที่สถานีไฟฟ้าระยะไกลและส่งไปยังรถไฟ) มีการใช้ค่าใช้จ่ายที่มีประสิทธิภาพมากกว่าการใช้ดีเซลหรือไอน้ำ เนื่องจากว่าไม่ต้องมีหน่วยสร้างพลังงานแยกส่วนที่จะต้องถูกติดตั้งบนแต่ละขบวนรถไฟ ข้อได้เปรียบนี้มีความหมายมากโดยเฉพาะอย่างยิ่งในเขตเมืองและระบบขนส่งมวลชนที่มีความหนาแน่นการจราจรสูง ในปัจจุบัน ค่าใช้จ่ายเริ่มต้นถูกนำมาพิจารณา ระบบรางที่สามมีราคาถูกกว่าการติดตั้งระบบจ่ายไฟฟ้าเหนือหัวขบวน เนื่องจากว่าไม่ต้องมีโครงสร้างตามถนนสำหรับติดตั้งระบบดังกล่าวอีกต่อไป และไม่มีความที่จำเป็นที่จะต้องสร้างสะพานลอยหรืออุโมงค์ใหม่เพื่อให้มีระยะห่างจากตัวขบวนรถไฟพอสมควร นอกจากนี้ยังลดการเกะกะสายตาในสภาพแวดล้อมอีกด้วย
อย่างไรก็ตาม เนื่องจากระบบรางที่สามทำให้เกิดอันตรายไฟฟ้าช็อค(electric chock)บริเวณที่อยู่ใกล้กับพื้นดิน แรงดันไฟฟ้าที่สูงๆ (เหนือ 1,500 V) จะถือว่าไม่ปลอดภัย เมื่อกระแสสูงมากจะต้องถูกนำมาใช้ในการสร้างพลังงานให้เพียงพอ ซึ่งเป็นผลทำให้เกิดการสูญเสียในความต้านทานของระบบสูง ดังนั้นจึงมีความต้องการจุดป้อนพลังงานที่ค่อนข้างใกล้มากๆ (สถานีไฟฟ้าย่อย) เพื่อลดการสูญเสียนี้ การมีกระแสไฟฟ้​​าบนรางยังอันตรายมากขึ้นถ้ามีคนตกลงไปบนรางวิ่ง เรื่องนี้สามารถหลีกเลี่ยงได้โดยการใช้ชานชลาที่มีประตูฉากกั้นหรือความเสี่ยงสามารถลดลงได้โดยต้องมั่นใจว่ารางตัวนำอยู่คนละด้านกับชานชลา
นอกจากนี้ระบบรางที่สามมีความเสี่ยงของคนเดินเท้าเดินบนรางรถไฟที่ระดับข้าม(Level crossing)ของสถานี ในสหรัฐอเมริกา ศาลฎีกาของรัฐอิลลินอยส์ตัดสินใจในปี 1992 รับรองคำตัดสินของคณะลูกขุนในการจ่าย $ 1.5 ล้าน โดยการรถไฟฟ้าขนส่งชิคาโกสำหรับความล้มเหลวที่จะหยุดคนที่เมาจากการเดินบนรางที่ระดับข้ามและพยายามที่จะปัสสาวะบนรางที่สาม เมโทรปารีสมีสัญญาณเตือนแบบกราฟิกชี้ให้เห็นอันตรายของการปัสสาวะบนรางที่สามซึ่งชิคาโกไม่มี
ที่ปลายทางลาดของรางตัวนำทุกตัว (ที่ที่รางจะถูกขัดจังหวะหรือเปลี่ยนแปลงด้านข้าง) ทำให้เกิดข้อจำกัดของความเร็วในทางปฏิบัติเนื่องจากการกระแทกของรองเท้าและที่ความเร็ว 160 กม./ชม. (99 ไมล์) ถือว่าเป็นขีดจำกัดในการทำงานของรางที่สาม บันทึกความเร็วโลกสำหรับรถไฟรางที่สามคือ 174 กม./ชม. (108 ไมล์ต่อชั่วโมง) ทำได้เมื่อ 11 เมษายนปี 1988 โดย English Class 442 EMU
ระบบรางที่สามโดยใช้จุดสัมผ้สเหนือศีรษะมีแนวโน้มที่จะเป็นที่สะสมของหิมะและน้ำแข็ง ซึ่งะนี้สามารถขัดจังหวะการดำเนินงานของรถไฟได้ บางระบบมีรถจักรที่ทำงานเฉพาะงานกำจัดน้ำแข็งโดยเครือบของเหลวลื่นหรือสารป้องกันการแข็งตัว (เช่นโพรพิลีนไกลคอล) บนรางตัวนำเพื่อป้องกันไม่ให้น้ำแข็งสะสม รางที่สามยังถูกให้ความร้อนเพื่อบรรเทาปัญหาของน้ำแข็ง
เพราะมีช่องว่างระหว่างรอยต่อของรางตัวนำ (เช่นที่ระดับข้ามและระดับชุมทาง) เป็นไปได้สำหรับรถไฟที่จะหยุดอยู่ในตำแหน่งที่รองเท้ารับกระแสไฟทุกตัวอยู่ในช่องว่างพอดี ทำให้ไม่มีไฟฟ้าจ่ายให้ขบวนรถไฟได้ รถไฟจะถูกเรียกว่า ถูก "gapped" ในสถานการณ์เช่นนี้ขบวนที่ตามมาจะถูกนำมาดันหลังเพื่อให้ขบวนที่ค้างอยู่ขยับเข้าหารางตัวนำ หรืออาจใช้สายพ่วงพิเศษเพื่อจ่ายไฟที่เพียงพอให้หน้าสัมผัสของรองเท้าตัวใดตัวหนึ่งขยับเข้าหารางตัวนำ เพื่อให้มีไฟฟ้าป้อนเข้าระบบขับเคลื่อนของขบวนรถไฟมากพอจะขยับทั้งขบวนเป็นระยะทางน้อยที่สุดให้เข้าระบบรางตัวนำอย่างสมบูรณ์ ตู้รถไฟอาจมีเครื่องยนต์ดีเซลสำรองบนขบวนรถไฟ (เช่น British Rail Class 73), หรือการเชื่อมต่อกับรองเท้าบนแท่นกลิ้ง (เช่นMetropolitan Railway)
ระบบรางที่สามมีข้อดีเมื่อเปรียบเทียบกับระบบสายเหนือหัว เมื่อเกิดลมแรงหรือพายุหิมะ จะทำให้สายเหนือหัวพังลงมาและทุกขบวนต้องหยุดหมด พายุฝนฟ้าคะนองยังสามารถทำให้ไฟฟ้าดับ พร้อมกับฟ้าผ่าบนระบบที่มีสายไฟเหนือศีรษะจึงทำให้รถไฟหยุดถ้ามีไฟกระชาก
แรงดันไฟฟ้าสูงสุด
ในประเทศเยอรมนีในช่วงต้นอาณาจักรไรช์ที่สาม ระบบรถไฟที่มีความกว้างประมาณสามเมตรอยู่ในแผน สำหรับระบบ Breitspurbahn นี้กระแสไฟฟ้าที่มีแรงดัน 100 กิโลโวลต์จะนำมาจ่ายเข้าในรางที่สาม เพื่อหลีกเลี่ยงการทำลายของสายไฟเหนือศีรษะด้วยปืนต่อต้านอากาศยาน แต่อย่างไรก็ตามระบบไฟฟ้าดังกล่าวไม่ได้ถูกใช้เนื่องจากมันเป็นไปไม่ได้ที่จะทำฉนวนป้องกันรางที่สามที่มีแรงดันไฟฟ้าที่สูงเช่นนี้ในบริเวณใกล้เคียงกับรางอื่นของทางรถไฟ โครงการทั้งหมดยังไม่คืบหน้าใด ๆ ต่อไปเนื่องจากการโจมตีของสงครามโลกครั้งที่สอง
การใช้งานพร้อมกันกับสายไฟเหนือศีรษะ
รถไฟสามารถได้รับพลังไฟฟ้าจากสายเหนือศีรษะและจากรางที่สามในเวลาเดียวกัน นี่คือเหตุการณ์ที่ยกตัวอย่างเช่นเมื่อฮัมบวร์ค S-Bahn ที่ระหว่างปี 1940 และ 1955 ตัวอย่างในปัจจุบัน ได้แก่ สถานีรถไฟเบอร์เคนเวอร์เดใกล้เบอร์ลินซึ่งมีรางที่สามทั้งสองด้านและสายเหนือศีรษะ ที่สถานีเพนน์คอมเพ็กในมหานครนิวยอร์กก็ใช้ทั้งสองระบบ อย่างไรก็ตามระบบดังกล่าวมีปัญหาในการทำงานร่วมกันของแหล่งจ่ายไฟฟ้าที่แตกต่างกัน ถ้าแหล่งจ่ายอันหนึ่งเป็น DC และอีกแหล่งหนึ่งเป็น AC, premagnetization ที่ไม่พึงประสงค์ของหม้อแปลง AC สามารถเกิดขึ้นได้ ด้วยเหตุนี้การใช้พลังงานไฟฟ้าเป็นคู่มักต้องหลีกเลี่ยง
สถานีชายแดนของ Modane บนรางฝรั่งเศส-อิตาลี Fréjus รถไฟใช้ไฟฟ้าทั้ง 1,500 V DC จากรางที่สามสำหรับรถไฟฝรั่งเศสและจากสายไฟเหนือศีรษะ (ตอนแรกใช้ไฟสามเฟส ต่อมาเป็น 3000 V DC) สำหรับรถไฟอิตาลี เมื่อเส้นในส่วนของฝรั่งเศสถูกเปลี่ยนให้เป็นสายไฟเหนือศีรษะ, อิตาลีจึงต้องเปลี่ยนแรงดันเป็น 1,500 V DC ด้วย ซึ่งเท่ากับครึ่งหนึ่งของกำลังเดิมที่พวกเขาเคยใช้
ภาวะพร่องเอนไซม์ไรโบส-5-ฟอสเฟตไอโซเมอเรส
ผู้ป่วยเป็นเด็กชายเกิดใน ค.ศ. 1984 ได้รับการวินิจฉัยด้วยการตรวจเอ็มอาร์ไอพบว่ามีความผิดปกติของไวท์แมทเทอร์ (โรคสมองเนื้อขาว หรือ leukoencephalopathy) ผลการวิเคราะห์โปรไฟล์ SPECT พบว่ามีการเพิ่มขึ้นของระดับของ โพลีออล อาราบิทอล, ไรบิทอล และอีริธรอล ซึ่งทำให้ต่อมาสามารถพบการกลายพันธุ์ที่เป็นสาเหตุของโรคนี้ได้ คือการเกิด stop codon ก่อนตำแหน่งที่ควรจะเป็น และมี missense mutation ในยีน RPI
หลังจากมีการรายงานกรณีผู้ป่วยโรคนี้ใน ค.ศ. 1999 จนถึงปัจจุบันก็ยังไม่มีรายงานโรคนี้อีก ความพยายามที่จะหาสาเหตุที่ทำให้โรคนี้เป็นโรคหายากขนาดนี้ทำให้พบว่าผู้ป่วยรายนี้มีการผสมของอัลลีลแบบที่พบได้ไม่บ่อย คืออัลลีลหนึ่งเป็นอัลลีลซึ่งไม่ทำงานเลยโดยสิ้นเชิง ส่วนอีกอัลลีลหนึ่งถอดรหัสออกมาเป็นเอนไซม์ที่ทำงานได้บางส่วน นอกจากนี้อัลลีลซึ่งทำงานได้บางส่วนนี้ยังมีความบกพร่องของการแสดงออกในเซลล์บางเซลล์อีกด้วย ทำให้เซลล์บางเซลล์ของผู้ป่วยมีการทำงานของ RPI ในระดับหนึ่ง ในขณะที่เซลล์อื่นไม่มีเลย
สาเหตุเชิงโมเลกุลที่ทำให้ผู้ป่วยโรคนี้มีอาการยังไม่เป็นที่ทราบแน่ชัด ทฤษฎีหนึ่งเชื่อว่าผู้ป่วยอาจไม่มีไรโบส-5-ฟอสเฟตเพียงพอที่จะใช้ในการสังเคราะห์อาร์เอ็นเอ อีกทฤษฎีหนึ่งเชื่อว่าเป็นผลจากพิษของระดับ D-ribitol และ D-arabitol ที่สะสมในร่างกาย
การทัพกัวดัลคะแนล
การทัพกัวดัลคะแนล (Guadalcanal campaign) หรือเรียก ยุทธการที่กัวดัลคะแนล และมีชื่อรหัสว่า ปฏิบัติการวอชทาวเวอร์ (Operation Watchtower) เดิมใช้เฉพาะกับปฏิบัติการชิงเกาะทูลากิ (Tulagi) โดยกองทัพฝ่ายสัมพันธมิตร เป็นการทัพที่ต่อสู้ระหว่างวันที่ 7 สิงหาคม ค.ศ. 1942 ถึง 9 กุมภาพันธ์ ค.ศ. 1943 บนและรอบเกาะกัวดัลคะแนลในเขตสงครามแปซิฟิกในสงครามโลกครั้งที่สอง เป็นการรุกสำคัญครั้งแรกของกองทัพสัมพันธมิตรต่อจักรวรรดิญี่ปุ่น
วันที่ 7 สิงหาคม ค.ศ. 1942 กองทัพฝ่ายสัมพันธมิตรซึ่งประกอบด้วยนาวิกโยธินสหรัฐเป็นหลัก ขึ้นบกบนเกาะกัวดัลคะแนล ทูลากิและฟลอริดาในหมู่เกาะโซโลมอนตอนใต้ โดยมีวัตถุประสงค์มิให้ฝ่ายญี่ปุ่นใช้เพื่อคุกคามเส้นทางการส่งกำลังและคมนาคมระหว่างสหรัฐ ออสเตรเลียและนิวซีแลนด์ ฝ่ายสัมพันธมิตรยังตั้งใจใช้กัวดัลคะแนลและทูลากิเป็นฐานสนับสนุนการทัพเพื่อยึดหรือทำลายฐานญี่ปุ่นหลักที่ราบาอูล (Rabaul) บนเกาะนิวบริเตนต่อไป ฝ่ายสัมพันธมิตรมีจำนวนเหนือกว่าฝ่ายป้องกันญี่ปุ่นมาก ซึ่งยึดครองหมู่เกาะนี้มาตั้งแต่เดือนพฤษภาคม ค.ศ. 1942 และยึดทูลากิและฟลอริดา ตลอดจนสนามบิน (ต่อมาได้ชื่อว่า เฮนเดอร์สันฟีลด์) ซึ่งกำลังก่อสร้างบนกัวดัลคะแนล ทัพเรือสหรัฐที่ทรงพลังสนับสนุนการขึ้นบก
การทัพกัวดัลคะแนลเป็นชัยชนะการรบผสมเหล่า (combined arms) ทางยุทธศาสตร์ครั้งสำคัญของกองทัพฝ่ายสัมพันธมิตรต่อญี่ปุ่นในเขตสงครามแปซิฟิก ญี่ปุ่นถึงจุดสูงสุดในการพิชิตในมหาสมุทรแปซิฟิกแล้ว ชัยชนะที่มิลเนเบย์ (Milne Bay) บูนา-โกนา (Buna-Gona) และกัวดัลคะแนลเป็นสัญลักษณ์การเปลี่ยนของฝ่ายสัมพันธมิตรจากปฏิบัติการตั้งรับเป็นการริเริ่มทางยุทธศาสตร์ในเขตสงครามนั้น นำไปสู่ปฏิบัติการรุก เช่น การทัพหมู่เกาะโซโลมอน นิวกินีและมหาสมุทรแปซิฟิกกลาง ซึ่งผลให้ในบั้นปลายญี่ปุ่นยอมจำนนและสงครามโลกครั้งที่สองยุติ
เอ. ซี. ภักติเวทานตะ สวามี ปรภุปาทะ
อภยะ จรณารวินทะ ภักติเวทานตะ สวามี ปรภุปาทะ (অভয চরণারবিন্দ ভক্তিবেদান্ত স্বামীপ্রভুপাদ; अभय चरणारविन्द भक्तिवेदान्त स्वामी प्रभुपादः, อภย จรณาวินท ภกฺติเวทานฺต สฺวามี ปฺรภุปาท; 1 กันยายน ค.ศ. 1896 - 14 พฤศจิกายน ค.ศ. 1977) เป็นผู้ก่อตั้ง สมาคมนานาชาติเพื่อกฤษณะจิตสำนึก (หเร กฤษณะ) หรือ ISKCON และนำวัฒนธรรมทางจิตวิญญาณของชาวอินเดียเผยแพร่ไปในวัฒนธรรมตะวันตก และก่อตั้งสมาคม ISKCON ขึ้นที่นิวยอร์ก สหรัฐอเมริกา
ท่ารถือกำเนิดที่โกลกาตา ในตระกูล Suvarna Banik จบการศึกษามาจากวิทยาลัยสกอตเชิร์ช และได้แต่งงานกับเด็กหญิงคนหนึ่ง และเปิดร้านขายยาเล็ก ๆ แต่ใน ค.ศ. 1959 ท่านได้สละชีวิตทางโลก แล้วบวชเป็นนักบวชในลัทธิไวษณพนิกาย และออกเผยแพร่คำสอนของพระกฤษณะและคัมภีร์พระเวทภควัทคีตา โดยได้เดินทางไปที่นิวยอร์ก และเผยแพร่คำสอน และก่อตั้ง สมาคมนานาชาติคริชณะเพื่อจิตสำนึกขึ้นใน ค.ศ. 1966 ท่านได้เริ่มต้นวัฒนธรรมศาสนาผ่านทางวัยรุ่นชาวตะวันตกนับพันในยุคนั้น แม้มีกลุ่มต่อต้านท่าน แต่ท่านก็ยังได้รับการต้อนรับอย่างดีเมื่อมาที่สหรัฐอเมริกา
ท่านเป็นผู้นำที่มีความสามารถในการเผยแพร่ มีผู้นับถือ และเป็นศิษย์มากมายทั้งในอเมริกา, ยุโรป, อินเดีย และที่อื่นๆ หลังจากการมรณภาพของท่าน ISKCON ได้เติบโตและเป็นที่ยอมรับในอินเดีย และทั่วโลกจนปัจจุบัน
ช่วงแรกของชีวิต
ท่านได้รับการศึกษาจากวิทยาลัยสกอตเชิร์ช เพื่อนำทางไปสู่ยุโรป วิทยาลัยแห่งนี้มีชื่อเสียงในหมู่ชาวเบงกอล และผู้นับถือพระวิชณุหลายครอบครัวได้ส่งบุตรหลานเข้ามาเรียนที่นี้ อาจารย์ในวิทยาลัยส่วนใหญ่เป็นชาวยุโรป และมีศีลธรรม และทำให้ศิษย์ที่นี่มีการศึกษา วิทยาลัยแห่งนี้ตั้งอยู่ไม่ไกลจากบ้านของท่าน ระหว่างที่เรียนที่นี่ อภยะเป็นสมาชิกที่ดีของชมรมอังกฤษ และกลุ่มชมรมภาษาสันสกฤต และชี้ให้เห็นว่าการศึกษาของที่นี่ ส่งผลถึงอนาคตของท่าน ท่านจบที่นี่เมื่อ ค.ศ. 1920 โดยจบเอกภาษาอังกฤษ, ปรัชญา และเศรษฐศาสตร์ อย่างไรก็ตาม ท่านได้ปฏิเสธประกาศนียบัตรเพื่อเข้าร่วมต่อสู้การประกาศเอกราชกับคานธี ท่านปฏิเสธที่จะยอมรับประกาศนียบัตรเพื่อเป็นการประท้วงชาวอังกฤษ นอกจากนี้ ท่านยังสวมผ้าฝ้ายพื้นเมืองตามอย่างคานธี เพื่อสนับสนุนอุตสาหกรรมพื้นบ้านของอินเดีย และการประท้วงชาวอังกฤษ
เมื่ออายุได้ 22 ปี ท่านได้แต่งงานกับ ราดารานี เดวี อายุ 11 ปี และเมื่อเธอมีอายุ 14 ปี ก็ได้กำเนิดบุตรชายคนแรกขึ้น
การเข้าร่วมทางศาสนา
ในปี 1947 สมาคมเกาติยะ ไวษณพ ยอมรับท่าน และให้ฉายานามว่า "ภักติเวทานตะ" หมายถึง "ผู้จงรักภักดีต่อพระเจ้าเป็นที่สุดของพระเวท" (ภักติ หมายถึง "ความจงรักภักดี" ส่วน เวทานตะ หมายถึง "ที่สุดของพระเวท" ) และนามต่อท้ายว่า "ปรภุปาทะ" หมายถึง "ผู้อาศัยในพระบาทรูปดอกบัวของพระผู้เป็นเจ้า" ปรภุหมายถึง "พระเจ้า" ปาทะ หมายถึง "อาศัยอยู่") และได้เป็นคำเรียกขานท่านในเวลาต่อมา ว่า ศรีลา ปรภุปาทะ ตั้งแต่ปี 1950 ท่านได้พำนักอยู่ที่วัด ชรี-ชรี ราดา ดาโมดระ ในเมืองวรินดาวัน และเริ่มต้นแปลคัมภีร์ ภควัต-คีตาในขณะนั้น วัดชรี-ชรี ราดา ดาโมดระ รวบรวมคัมภีร์ไว้มากที่สุดในอินเดียตอนนั้น ซึ่งเขียนโดย 6 โกสวามี แห่ง วรินดาวะนะ และสาวก มีมากกว่า 2 พันฉบับที่แยกจากกัน มีอายุประมาณ 300-400 ปี พระอาจารย์ทิพย์ของท่านสนับสนุน และบอกเสมอว่า "ถ้าเธอเคยได้รับเงิน จงพิมพ์หนังสือเสีย" ซึ่งหมายถึง การนำเสนองานวรรณกรรมพระเวทแบบไวษณพนิกาย
การสละทางโลก
เกาติยะ มาฐา เป็นสถานที่ท่านสวามิได้พำนัก ณ ที่แห่งนี้ ท่านได้ศึกษา และเขียนในห้องสมุดของสถานที่นี้ โดยท่านได้ปรับปรุงแก้ไขหนังสือ เกาติยะ ปาตรีกา และสถานที่แห่งนี้ ท่านได้บริจาครูปเคารพของ ชรีเชธันญะ ที่ยืนอยู่ด้านหลังของรูปเคารพ พระคริชณะ และราดาราณี ระหว่างที่ท่านเยือนสถานที่แห่งนี้ในเดือนกันยายน ปี 1959 ท่านได้เข้าประตูอาศรม ด้วยชุดสีขาว ซึ่งยังอยู่ในฐานะ อภยะ พระบุ แต่เมื่อท่านออกมาแล้ว ท่านได้ห่มเป็นผ้าเหลือง และท่านได้เป็นสวามิโดยสมบูรณ์ ซึ่งท่านได้สละชีวิตทางโลกแล้ว ที่มธุรา ท่านได้สาบานเป็นสันยาสีต่อหน้า บัคธิ ประจนานะ เคชะวา โกสวามี ผู้เป็นสันยาสีอาวุโส หลังจากนั้น ท่านได้ตีพิมพ์หนังสือสามเล่มแรก และเจ็ดบทของคัมภีร์ ภควัต-คีตา โดยทำสามเล่ม เล่มละสี่ร้อยหน้า พร้อมคำอธิบายที่ละเอียด การแนะนำในช่วงแรกจะเป็นชีวประวัติของ เชธันญะ มหาพระบุ จากนั้น ท่านได้ออกจากประเทศอินเดียด้วยตั๋วฟรีและขึ้นเรือขนสินค้าที่ชื่อว่า ชลาดูตา โดยมีจุดมุ่งหมายและความหวังของพระอาจารย์ทิพย์ของท่านเพื่อเผยแพร่คำสอนของ เชธันญะ มหาพระบุ โดยที่ตัวของท่านนั้นมีเพียงกระเป๋าเดินทาง, ร่ม, ธัญพืชแห้ง, เงินประมาณ 80 รูปี และกล่องหนังสืออีกหลายกล่อง
การเผยแพร่ในตะวันตก
เรือของท่านสวามิได้เดินทางถึงสหรัฐอเมริกาเมื่อปี ค.ศ. 1965 การเดินทางของท่านไม่ได้มีการสนับสนุนจากองค์กรทางศาสนาใดๆ ไม่ได้ถูกนัดพบโดยกลุ่มสาวกผู้ภักดี ในขณะที่ท่านเดินทางใกล้ถึงปลายทางบนเรือขนสินค้าชลาดูตา ความยิ่งใหญ่ของงานที่ท่านได้ทำ ได้ถูกวางบนตัวท่านแล้ว วันที่ 13 กันยายน ท่านได้บันทึกไว้ว่า "วันนี้ข้าพเจ้าได้เปิดเผยความในของข้าพเจ้าต่อเพื่อนที่ดีที่สุดของข้าพเจ้า องค์ชรีคริชณะ" ในโอกาสที่ท่านอยู่กับคนอื่นๆ ท่านได้สวดภาวนามหามนต์ ต่อพระคริชณะอยู่เสมอ การทดสอบนี้ เหล่านักวิชาการที่เกี่ยวข้องอธิบายว่าเป็น "การบันทึกเรื่องใกล้ชิด ในการเตรียมอธิษฐานสำหรับสิ่งที่อยู่เบื้องหน้า" และ "วิธีที่ท่านสวามิทำความเข้าใจกับตัวท่าน และภารกิจของท่าน"
โดยการเดินทางไปอเมริกา ท่านได้พยายามตอบสนองความปรารถนาของพระอาจารย์ทิพย์ของท่าน ความเป็นไปได้มีเพียงความสง่างามของพระคริชณะเท่านั้น ในเดือนกรกฎาคม ค.ศ. 1966 คณะนักบวชนิกายไวษณพ ได้เดินทางไปแถบตะวันตก นำโดยตัวของท่านสวามิ "ผู้นำทางจิตวิญญาณ" และก่อตั้ง "สมาคมนานาชาติเพื่อคริชณะจิตสำนึก" ที่ นิวยอร์ก ท่านสวามิใช้เวลาส่วนใหญ่ในทศวรรษที่ผ่านมาในการก่อร่างสร้างตัวของสมาคมฯ ตั้งแต่การได้เป็นผู้นำของท่าน บุคลิกภาพ และการจัดการของท่านมีความรับผิดชอบมาก ของการเจริญเติบโตของสมาคมฯ และการเข้าถึงภารกิจของท่าน มีผู้รู้แนะนำให้ท่านใช้ชื่อว่า "พระเจ้าเพื่อจิตสำนึก" แต่ท่านสวามิบ่ายเบี่ยง โดยให้เหตุผลว่า คริชณะ คือ รูปแบบ และแนวคิดโดยรวมของพระเจ้า จึงให้ชื่อว่า "คริชณะจิตสำนึก"
หลังจากที่กลุ่มสาวก และตัวท่านได้ก่อตั้งสมาคม ISKCON แล้ว ท่านได้เดินทางไปก่อตั้งอีกที่ ณ ซานฟรานซิสโก ใน ค.ศ. 1967 และได้จารึกบุญบารมีทั่วอเมริกา โดยการร้องรำสวดภาวนามหามนต์ ฮะเร คริชณะ ตามท้องถนน, การแจกหนังสือ, และการเทศนาของท่าน
พ.ศ. 261
พุทธศักราช 261 ใกล้เคียงกับ ก่อน คริสต์ศักราช 283
เมห์วิช ฮายัต
เมห์วิช ฮายัต (Mehwish Hayat; เกิด 6 มกราคม พ.ศ. 2531) เป็นนักแสดงหญิงชาวปากีสถาน ซึ่งส่วนใหญ่ทำงานในภาพยนตร์ภาษาอูรดูและอดีตนักแสดงโทรทัศน์ เธอเปิดตัวในภาพยนตร์คอเมดีเรื่อง จาวานี ฟีร์ นาฮี อานี (2015) และต่อมาก็แสดงเรื่อง แอคเตอร์อินลอว์ (2016) ฮายาตแสดงในคอมเมดี้เรื่อง ปัญจาบ นาฮี จางกี (2017), โหลดเวดดิ้ง (2018) และ ลอนดอนนาฮี จางกา (2022) ซึ่งทั้งหมดนี้เป็นหนึ่งในภาพยนตร์ปากีสถานที่ทำรายได้สูงสุด
ซีรีส์โรแมนติกดราม่าปี ค.ศ. 2012 เรื่อง มีเรย์ คาทิล มีเรย์ ดิลดาร์ เป็นจุดเปลี่ยนที่สำคัญในอาชีพการงานของฮายัต โดยทำให้เธอได้รับคำชมและได้รับการเสนอชื่อเข้าชิงรางวัลนักแสดงนำหญิงยอดเยี่ยมจากลักซ์สไตล์อวอร์ด ต่อมาเธอได้แสดงเป็นหัวหน้าแข็งแกร่งในซีรีส์ที่ได้รับคำชมเชยของคาชิฟเรื่อง คามิเรห์เกย์ (2013) เธอประสบความสำเร็จอีกขั้นด้วยการแสดงในละครโรแมนติกของโมมินา ดูเรด มีสี่เรื่อง ได้แก่ ฟีร์ จัน เป ทัสตัก ( 2554), มิราต-อุล-อูรูส (2555), อิชค์ ไมน์ เทเรย์ (2556), รูบารู (2014) และละครครอบครัวที่ประสบความสำเร็จอย่างสูงของอันจุม ชาซาดเรื่อง กาบฮี กะบี (2013) การปรากฏตัวทางโทรทัศน์ครั้งสุดท้ายของเธอคือละครเศร้าโรแมนติกของนาดีมเบอิกเรื่อง ดิลากิ (2016)
ฮายัตเป็นผู้รับรางวัล ลักซ์สไตล์อวอร์ด และได้รับรางวัลตัมกา-อี-อิมเทียซจากรัฐบาลปากีสถานในปี ค.ศ. 2019
ซัดดัม เกียรติยงยุทธ
ซัดดัม เกียรติยงยุทธ มีชื่อจริงว่า ณรงค์ บุญจันทร์ เกิดเมื่อวันที่ 8 มีนาคม พ.ศ. 2526 ที่จังหวัดกระบี่
การปฏิวัติเดือนตุลาคม
การปฏิวัติเดือนตุลาคม หรือชื่ออย่างเป็นทางการในเอกสารสมัยโซเวียตว่า การปฏิวัติสังคมนิยมแห่งเดือนตุลาคมอันยิ่งใหญ่ และเรียกโดยทั่วไปว่า ตุลาคมแดง, การลุกฮือเดือนตุลาคม หรือ การปฏิวัติบอลเชวิค เป็นการยึดอำนาจรัฐ ซึ่งมีความสำคัญส่วนหนึ่งของการปฏิวัติรัสเซีย ค.ศ. 1917 ลักษณะเหตุการณ์เป็นการก่อการกบฏด้วยอาวุธในกรุงเปโตรกราดเมื่อวันที่ 25 ตุลาคม ค.ศ. 1917 (ปฏิทินจูเลียนหรือปฏิทินแบบเก่า ซึ่งตรงกับวันที่ 7 พฤศจิกายน ค.ศ. 1917 ในปฏิทินเกรโกเรียนหรือปฏิทินแบบใหม่) เมื่อเรือลาดตระเวนอะวโรระยิงปืนใหญ่เพื่อบอกสัญญาณให้พวกบอลเชวิกยึดสถานที่สำคัญในเปโตรกราด
เหตุการณ์ดังกล่าวเกิดหลังจากการปฏิวัติเดือนกุมภาพันธ์ในปีเดียวกัน การปฏิวัติดังกล่าวในกรุงเปโตรกราดโค่นรัฐบาลชั่วคราวรัสเซียและให้อำนาจแก่ชาวโซเวียตท้องถิ่นซึ่งมีบอลเชวิกครอบงำ หลังจากการปฏิวัติได้มีการสถาปนาสหพันธ์สาธารณรัฐสังคมนิยมโซเวียตรัสเซียทันที นับเป็นประเทศแรกที่ประกาศตนว่าเป็นรัฐสังคมนิยม เนื่องจากการปฏิวัติดังกล่าวมิได้รับการยอมรับนอกกรุงเปโตรกราดจึงเกิดสงครามกลางเมืองรัสเซีย (ค.ศ. 1917 – 1922) ตามมา และมีการสถาปนาสหภาพโซเวียตในปี ค.ศ. 1922
การปฏิวัติดังกล่าวมีบอลเชวิกเป็นผู้นำ ซึ่งใช้อิทธิพลในสภาโซเวียตเปโตรกราดเพื่อจัดระเบียบกองทัพ กำลังองครักษ์แดงบอลเชวิก ภายใต้คณะกรรมาธิการปฏิวัติทหาร เริ่มยึดที่ทำการรัฐบาลในวันที่ 24 ตุลาคม ค.ศ. 1917 (แบบเก่า) วันรุ่งขึ้น พระราชวังฤดูหนาว (ที่ทำการรัฐบาลชั่วคราวซึ่งตั้งอยู่ในกรุงเปโตรกราด) จึงถูกยึด
วันครอบครัว
วันครอบครัวเป็นวันหยุดทางการในแอฟริกาใต้ อุรุกวัย วานูอาตู เวียดนาม บางเขตการปกครองของแคนาดา ได้แก่ แอลเบอร์ตา บริติชโคลัมเบีย ซัสแคตเชวัน ออนแทริโอ และในนิวบรันสวิกและโนวาสโกเชีย บางรัฐในสหรัฐอเมริกา ได้แก่ แอริโซนาและเนวาดา และออสเตรเลียนแคพิทอลเทร์ริทอรี ส่วนในประเทศไทยถือเอาวันที่ 14 เมษายนเป็นวันครอบครัว ซึ่งเป็นวันที่ 2 ในช่วงสงกรานต์
ประเทศไทย
ประเทศไทยเริ่มมีวันครอบครัวขึ้นครั้งแรกตามมติของคณะรัฐมนตรีในวันที่ 31 ตุลาคม พ.ศ. 2532 ให้วันแห่งครอบครัวเป็นวันหยุดราชการตามมติในที่ประชุมของคณะกรรมการรัฐมนตรีฝ่ายสังคม ครั้งที่ 4/2532 เมื่อวันที่ 12 ตุลาคม พ.ศ. 2532 แต่ยังมิได้ระบุวันไว้ กระทั่งเมื่อวันที่ 13 กุมภาพันธ์ พ.ศ. 2533 คณะรัฐมนตรีได้อนุมัติให้วันที่ 14 เมษายนของทุกปีเป็นวันครอบครัวตามที่สุพัตรา มาศดิตถ์ รัฐมนตรีประจำสำนักนายกรัฐมนตรีในสมัยนั้นเป็นผู้เสนอ ทั้งนี้ให้เป็นไปตามที่องค์การสหประชาชาติได้กำหนดให้ใช้คำว่า "Family day" สำหรับวันแห่งครอบครัว
นอกจากนี้ ในวันที่ 26 กรกฎาคม พ.ศ. 2547 คณะรัฐมนตรีได้มีมติเห็นชอบ ตามที่กระทรวงสาธารณสุขเสนอมาตรการรณรงค์และควบคุมการบริโภคเครื่องดื่มแอลกอฮอล์ โดยกำหนดให้ทุกวันอาทิตย์เป็นวันครอบครัวแข็งแรง (Healthy Family Day) ของสังคมไทย ต่อมาในวันที่ 4 ตุลาคม พ.ศ. 2548 ทักษิณ ชินวัตร นายกรัฐมนตรีในขณะนั้นมีข้อสั่งการในการแก้ไขปัญหาสังคมเรื่องร้านเกมและการเที่ยวกลางคืนของวัยรุ่นนั้น ได้เสนอต่อคณะรัฐมนตรีว่าเพื่อให้การสร้างครอบครัวแข็งแรงมีผลเป็นรูปธรรมโดยเร็วสมควรเร่งรณรงค์ให้วันอาทิตย์ของแต่ละสัปดาห์เป็นวันครอบครัว คณะรัฐมนตรีมีมติเห็นชอบ
แคนาดา
ดูบทความหลักที่ Family Day (Canada)
เกือบสองในสามของรัฐในแคนาดาที่กำหนดให้วันหยุดนี้ตรงกับวันจันทร์ที่สามของเดือนกุมภาพันธ์ แต่ละเขตปกครองจะมีชื่อเรียกวันดีงกล่าวแตกต่างงกันออกไป โดยในรัฐแอลเบอร์ตา รัฐบริติชโคลัมเบีย รัฐนิวบรันสวิก รัฐออนแทรีโอ และรัฐซัสแคตเชวัน เรียกว่าวันครอบครัว ในรัฐแมนิโทบาเรียกว่าวันหลุยส์ริเอล  ส่วนเกาะปรินซ์เอ็ดเวิร์ดเรียกว่าวันชาวเกาะ  ส่วนรัฐบาลกลางไม่มีประกาศตั้งวันหยุดดังกล่าว
วันครอบครัวของแคนาดานั้นไม่ได้มีความเกี่ยวข้องกับสัปดาห์ครอบครัวแห่งชาติซึ่งรณรงค์ในเดือนตุลาคมโดย Canadian Association of Family Resource Programs
วานูอาตู
วันครบครัวในวานูอาตูได้เฉลิมฉลองเป็นประจำทุกปีในวันที่ 26 ธันวาคม ซึ่งเป็นวันเปิดกล่องของขวัญอยู่แล้ว เนื่องด้วยเป็นวันที่โรงเรียนและสถานที่ทำงานจะหยุดทำการเพื่อให้ผู้คนไปใช้เวลาและร่วมสนุกสนานกับครอบครัวของแต่ละคน บ่อยครั้งมักจะเข้าร่วมในกิจกรรมทางฆราวาสและศาสนา และมื้ออาหารตามเทศกาล
เวียดนาม
วันครอบครัวเวียดนาม (Ngày gia đình Việt Nam) กำหนดขึ้นในวันที่ 28 มิถุนายนของทุกปี โดยเริ่มต้นครั้งแรกในปี มีกิจกรรมและเทศกาลที่เกี่ยวข้องกับครอบครัวขึ้นทั่วประเทศ แม้ว่าจะไม่ได้เป็นวัดหยุดทางการก็ตาม
สหรัฐ
วันครอบครัวเป็นวันหยุดทางการในรัฐเนวาดา มีกำหนดฉลองในวันหลังจากวันขอบคุณพระเจ้า เช่น วันศุกร์หลังจากวันพฤหัสบดีที่สี่ในเดือนพฤศจิกายน
วันครอบครัวอเมริกันเป็นวันหยุดทางการของรัฐแอริโซนา กำหนดฉลองในวันอาทิตย์แรกของเดือนสิงหาคม นับตั้งแต่ปี
ออสเตรเลียนแคพิทอลเทร์ริทอรี
วันครอบครัวและชุมชน เดิมกำหนดเฉลิมฉลองในวันอังคารแรกของเดือนพฤศจิกายนตั้งแต่ปี  -  ซึ่งตรงกับช่วงเมลเบิร์นคัพ วันดังกล่าวได้กำหนดขึ้นในปี  แอนดรูว์ บาร์, รัฐมนตรีว่าการกระทรวงอุตสาหกรรมของออสเตรเลียนแคพิทอลเทร์ริทอรี (ACT) กล่าวถึงจุดประสงค์ของวันหยุดนี้ว่า
ในช่วงปี -  มีการย้ายยวันดังกล่าวไปเป็นวันจันทร์แรกของเดือนกันยายนหรือตุลาคมของวันปิดภาคเรียน หากวันจันทร์แรกของวันปิดภาคเรียนตรงกับวันแรงงานของ ACT (วันจันทร์แรกในเดือนตุลาคม) วันครอบครัวและชุมชนจะย้ายเป็นวันจันทร์ที่สองแทน
ในปี วันดังกล่าวไม่ถือเป็นวัดหยุดทางการอีกต่อไป โดยนำวัน Reconciliation Day มาแทน กำหนดในวันจันทร์แรกที่ตรงหรือหลังจากวันที่ 27 พฤษภาคม
อุรุกวัย
ในอุรุกวัย ได้กำหนดให้วันที่ 25 ธันวาคมเป็นวันหยุดทางการในชื่อวันครอบครัว (Día de la Familia) มากกว่าคริสต์มาสเพื่อเอื้อประโยชน์แก่บุคคลฆราวาสนิยม
แอฟริกาใต้
หลังจากปี วันจันทร์อีสเตอร์ได้เปลี่ยนชื่อเป็นวันครอบครัว
พ.ศ. 262
พุทธศักราช 262 ใกล้เคียงกับ ก่อน ค.ศ. 282
Mattiastrum
Mattiastrum เป็นสกุลของพืชดอกที่อยู่ในวงศ์ Boraginaceae.
มีถิ่นกำเนิดอยู่ที่ ครีต ถึงปากีสถาน พบในอัฟกานิสถาน ไซปรัส เกาะอีเจียนตะวันออก อิหร่าน อิรัก คาซัคสถาน เลบานอน-ซีเรีย ปากีสถาน ปาเลสไตน์ และตุรกี
สปีชีส์ในสกุล ได้แก่:
ระบบโหลดเซนซิง
ในวงจรไฮดรอลิกแบบดั้งเดิม อัตราการไหลเชิงปริมาตรที่ส่งจ่ายให้กับกระบอกสูบหรือมอเตอร์ไฮดรอลิก จะได้รับ การบังคับการไหลโดยวาล์วปลดความดัน หรือวาล์วควบคุมความดัน.
แต่ปัมป์ไฮดรอลิกซึ่งเป็นปัมป์แบบแทนที่ปริมาตรนั้นจะส่งจ่ายอัตราการไหลเชิงปริมาตรออกมาคงที่ ด้วยกำลังงานสูงสุดเสมอ แม้ว่าอัตราการไหลที่นำไปใช้งานจะถูกบังคับให้ลดลง จึงทำให้เกิดการสูญเสียพลังงานไปค่อนข้างมาก. อย่างไรก็ตาม ในอีกทางหนึ่ง ระบบโหลดเซนซิงนั้นจะควบคุมให้ปัมป์สร้างอัตราการไหลเชิงปริมาตรออกมาเฉพาะเท่าที่อุปกรณ์ทำงานปลายทางจำเป็นต้องใช้ในขณะนั้นเท่านั้น.
หลักการทั่วไป
ระบบโหลดเซนซิง (LS) สามารถออกแบบให้ใช้กับปัมป์แบบปริมาตรคงที่ในวงจรโอเพนเซนเตอร์ (open-center) หรือตำแหน่งกลางเปิดให้น้ำมันไหลกลับถัง หรือปัมป์แบบปรับปริมาตรได้ ในวงจรโคลสเซนเตอร์ (closed-center) ตำแหน่งกลางปิดก็ได้. อุปกรณ์ที่เรียกว่าวาล์วชดเชยความดัน (pressure compensator) ทำหน้าที่ควบคุมค่าความดันของปัมป์. เมื่ออุปกรณ์ทำงานปลายทางปิดการใช้งาน ปัมป์จะสร้างความดันเท่าที่จำเป็นต่อการกระตุ้นการทำงานของวาล์วชดเชยความดัน.
ความดันด้านส่งของปัมป์จะสมดุล ณ จุดซึ่งค่าความดันแตกต่าง Δp ระหว่างความดันด้านส่งของปัมป์ กับความดันในช่องทางสัญญาณควบคุมความดันหรือความดันโหลดเซนซิง (LS) ของวาล์วชดเชยความดันจะมีค่าคงที่ตามที่กำหนดไว้เสมอ. ค่าของ Δp รวมทั้งความดันโหลดเซนซิง (LS) จะถูกกำหนดขึ้นโดยการปรับตั้งแรงต้านสปริงของวาล์วชดเชยความดัน.
ถ้าหากเปิดวาล์วควบคุมเพื่อกระตุ้นอุปกรณ์ทำงานปลายทาง ความดันที่โหลดนั้นจะถูกส่งผ่านช่องทางโหลดเซนซิง (LS) ไปยังวาล์วชดเชยความดัน. ความดันโหลดเซนซิง (LS) นี้จะกระทำในทิศทางเดียวกับแรงต้านจากสปริงกด ทำให้ความดันที่ต้องใช้เพื่อกระตุ้นให้วาล์วชดเชยความดันเริ่มทำงานก็จะเพิ่มสูงขึ้น. ส่งผลให้ปัมป์ในระบบโอเพนเซนเตอร์ส่งจ่ายน้ำมันไฮดรอลิกไปยังอุปกรณ์ทำงานเพิ่มมากขึ้น และไหลกลับถังลดลง. ส่วนปัมป์แบบปรับปริมาตรได้ในระบบโคลสเซนเตอร์ จะปรับมุมเอียงเพิ่มปริมาตรจุ และส่งจ่ายอัตราการไหลออกมามากขึ้น. อัตราการไหลที่ปัมป์ส่งออกมาจะเพิ่มขึ้นจนกระทั่งค่าผลต่างของความดันกลับคืนสู่ค่าที่กำหนดไว้.
สำหรับระบบที่มีอุปกรณ์ทำงานปลายทางหลายตัว ช่องทางป้อนกลับความดันโหลดเซนซิง (LS) จะติดตั้งชัทเทิลวาล์ว ไว้เพื่อเลือกส่งสัญญาณจากโหลดที่มีค่าความดันสูงที่สุดในระบบ.
ตามปกติแล้วระบบโหลดเซนซิงของปัมป์แบบปรับปริมาตรได้ จะใช้งานร่วมกันกับ การควบคุมจำกัดกำลังงาน (horsepower limiting control) และระบบการจำกัดความดัน (pressure overriding cutoff). [2]
นอกจากการควบคุมด้วยไฮดรอลิกล้วนแล้ว ระบบโหลดเซนซิงยังสามารถควบคุมแบบไฮดรอลิกไฟฟ้า (electrohydraulic control) ได้ด้วย ซึ่งใช้วาล์วแบบพรอพอร์ชันแนลและปัมป์ไฮดรอลิกที่ควบคุมด้วยไฟฟ้า. เซนเซอร์ วัดความดันทำหน้าที่ตรวจวัดความดันในระบบแทนที่จะเป็นวาล์วชดเชยความดัน. ผลต่างความดัน ∆p จะถูกคำนวณโดยหน่วยควบคุมทางไฟฟ้า และส่งสัญญาณไปปรับการไหลของปัมป์ตามที่กำหนดไว้.
ขั้นตอนการทำงาน
เมื่ออุปกรณ์ทำงานปลายทางต้องการใช้ความดันที่น้อยกว่าค่าความดันสูงสุดของระบบที่ตั้งค่าไว้โดยวาล์วปลดความดัน และต้องการใช้อัตราการไหลที่น้อยกว่าความจุเต็มที่ของปัมป์ ก็จะสามารถลดกำลังงานของปัมป์ลงไปได้มากจากค่ากำลังงานสูงสุด (corner power) ทำให้ประสิทธิภาพของระบบโหลดเซนซิงสูงกว่าระบบไฮดรอลิกแบบดั้งเดิม ที่ไม่สามารถปรับเปลี่ยนอัตราการไหลและความดันของปัมป์ไปตามความต้องการใช้งานจริง ระบบโหลดเซนซิงจึงได้รับการนำไปใช้งานในเครื่องจักรกลเคลื่อนที่ขนาดใหญ่ที่ใช้ระบบไฮดรอลิกซึ่งมีโหลดเปลี่ยนแปลงตลอดเวลา.
พ.ศ. 263
พุทธศักราช 263 ใกล้เคียงกับ ก่อน คริสต์ศักราช 281
รายพระนามพระมหากษัตริย์บอราบอรา
รายพระนามพระมหากษัตริย์แห่งบอราบอรา